CELEX: 32022D0784
Language: et
Date: 2022-05-17 00:00:00
Title: Komisjoni rakendusotsus (EL) 2022/784, 17. mai 2022, millega muudetakse rakendusotsust (EL) 2019/1202 harmoneeritud standardite osas, mis käsitlevad kerg- ja raskeveokite automaatse vedelgaasi tankimissüsteemi tankimispüstolit, katsenõudeid ja mõõtmeid ning plahvatuse summutamise süsteeme (EMPs kohaldatav tekst)

19.5.2022   
               
               
                  ET
               
               
                  Euroopa Liidu Teataja
               
               
                  L 140/8
               
            
         KOMISJONI RAKENDUSOTSUS (EL) 2022/784,
         17. mai 2022,
         millega muudetakse rakendusotsust (EL) 2019/1202 harmoneeritud standardite osas, mis käsitlevad kerg- ja raskeveokite automaatse vedelgaasi tankimissüsteemi tankimispüstolit, katsenõudeid ja mõõtmeid ning plahvatuse summutamise süsteeme
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Euroopa Parlamendi ja nõukogu direktiivi 2014/34/EL (2) artikli 12 kohaselt eeldatakse, et tooted, mis on vastavuses selliste harmoneeritud standardite või nende osadega, mille viited on avaldatud Euroopa Liidu Teatajas, vastavad selle direktiivi II lisas sätestatud olulistele tervisekaitse- ja ohutusnõuetele, mida nimetatud standardid või nende osad käsitlevad.
                  
               
                     (2)
                  
                  
                     Komisjon esitas 12. detsembri 1994. aasta kirjaga BC/CEN/46–92 – BC/CLC/05–92 Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse, et need koostaksid ja vaataksid läbi Euroopa Parlamendi ja nõukogu direktiivi 94/9/EÜ (3) toetavad harmoneeritud standardid (edaspidi „taotlus“). Kõnealune direktiiv asendati direktiiviga 2014/34/EL ilma direktiivi 94/9/EÜ II lisas sätestatud olulisi tervisekaitse- ja ohutusnõudeid muutmata. Need nõuded on praegu sätestatud direktiivi 2014/34/EL II lisas.
                  
               
                     (3)
                  
                  
                     Eelkõige paluti CENil ja CENELECil koostada uued standardid plahvatusohtlikus keskkonnas kasutatavate seadmete kavandamise ja katsetamise kohta, millele on osutatud CENi ja CENELECi ning komisjoni vahel kokku lepitud standardimiskava I peatükis ning mis on lisatud taotlusele. CENil ja CENELECil paluti samuti läbi vaadata kehtivad standardid, et viia need vastavusse direktiivi 94/9/EÜ oluliste tervisekaitse- ja ohutusnõuetega.
                  
               
                     (4)
                  
                  
                     CEN koostas taotluse alusel järgmised harmoneeritud standardid: EN 13760:2021 – Vedelgaasi seadmed ja lisavarustus. Kerg- ja raskeveokite automaatsed vedelgaasi tankimissüsteemid. Tankimispüstol, katsenõuded ja mõõtmed, ning EN 14373:2021 – Plahvatuse summutamise süsteemid.
                  
               
                     (5)
                  
                  
                     Komisjon hindas koos CENiga, kas standardid EN 13760:2021 ja EN 14373:2021 vastavad taotlusele.
                  
               
                     (6)
                  
                  
                     Standardid EN 13760:2021 ja EN 14373:2021 vastavad nende eesmärgiks olevatele nõuetele, mis on sätestatud direktiivi 2014/34/EL II lisas. Seepärast on asjakohane avaldada viited nendele standarditele Euroopa Liidu Teatajas.
                  
               
                     (7)
                  
                  
                     Standard EN 13760:2021 asendab standardi EN 13760:2003 ja standard EN 14373:2021 asendab standardi EN 14373:2005. Seepärast tuleb Euroopa Liidu Teataja C-seeriast kustutada viited standarditele EN 13760:2003 ja EN 14373:2005, mis on avaldatud komisjoni teatisega (2018/C 371/01) (4).
                  
               
                     (8)
                  
                  
                     Selleks et anda tootjatele piisavalt aega oma toodete kohandamiseks standardite EN 13760:2003 ja EN 14373:2005 läbivaadatud versioonidega, on vaja nende standardite viidete kustutamine edasi lükata.
                  
               
                     (9)
                  
                  
                     Komisjoni rakendusotsuse (EL) 2019/1202 (5) I lisas on loetletud viited direktiivi 2014/34/EL toetuseks koostatud harmoneeritud standarditele. Selleks et tagada, et direktiivi 2014/34/EL toetuseks koostatud harmoneeritud standardite viited oleksid kõik loetletud ühes õigusaktis, tuleks kõnealusesse lisasse lisada viited standarditele EN 13760:2021 ja EN 14373:2021.
                  
               
                     (10)
                  
                  
                     Rakendusotsuse (EL) 2019/1202 II lisas on loetletud direktiivi 2014/34/EL toetuseks koostatud harmoneeritud standardite viited, mis kustutatakse Euroopa Liidu Teataja C-seeriast. Viited harmoneeritud standarditele EN 13760:2003 ja EN 14373:2005 tuleks kanda nimetatud lisasse.
                  
               
                     (11)
                  
                  
                     Seepärast tuleks rakendusotsust (EL) 2019/1202 vastavalt muuta.
                  
               
                     (12)
                  
                  
                     Harmoneeritud standardi järgimine lubab alates sellise standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2019/1202 muudetakse järgmiselt.
            
                        1)
                     
                     
                        I lisa muudetakse vastavalt käesoleva otsuse I lisale;
                     
                  
                        2)
                     
                     
                        II lisa muudetakse vastavalt käesoleva otsuse II lisale.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 17. mai 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 26. veebruari 2014. aasta direktiiv 2014/34/EL plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta (ELT L 96, 29.3.2014, lk 309).
         
            (3)  Euroopa Parlamendi ja nõukogu 23. märtsi 1994. aasta direktiiv 94/9/EÜ plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta (EÜT L 100, 19.4.1994, lk 1).
         
            (4)  Komisjoni teatis (2018/C 371/01), mis on seotud Euroopa Parlamendi ja nõukogu direktiivi 2014/34/EL (plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta) kohaldamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 371, 12.10.2018, lk 1).
         
            (5)  Komisjoni 12. juuli 2019. aasta rakendusotsus (EL) 2019/1202 Euroopa Parlamendi ja nõukogu direktiivi 2014/34/EL toetuseks koostatud plahvatusohtlikus keskkonnas kasutatavate seadmete ja kaitsesüsteemide harmoneeritud standardite kohta (ELT L 189, 15.7.2019, lk 71).
      
      
         
            I LISA
            Rakendusotsuse (EL) 2019/1202 I lisasse lisatakse järgmised kanded.
            
               
                           Nr
                        
                        
                           Viide standardile
                        
                     
                           „10.
                        
                        
                           EN 13760:2021
                           Vedelgaasi seadmed ja lisavarustus. Kerg- ja raskeveokite automaatsed vedelgaasi tankimissüsteemid. Tankimispüstol, katsenõuded ja mõõtmed
                        
                     
                           11.
                        
                        
                           EN 14373:2021
                           Plahvatuse summutamise süsteemid“
                        
                     
         
      
      
         
            II LISA
            Rakendusotsuse (EL) 2019/1202 II lisasse lisatakse järgmised kanded.
            
               
                           Nr
                        
                        
                           Viide standardile
                        
                        
                           Kustutamise kuupäev
                        
                     
                           „9.
                        
                        
                           EN 13760:2003
                           Kerg- ja raskeveokite automaatsed LPG tankimissüsteemid. Otsik, katsenõuded ja mõõtmed
                        
                        
                           19. november 2023
                        
                     
                           10.
                        
                        
                           EN 14373:2005
                           Plahvatuse summutamise süsteemid
                        
                        
                           19. november 2023“